**Έναρξη Πρακτικής Άσκησης Φοιτητών μέσω ΟΑΕΔ**

Ενημερώνομε τους φοιτητές ότι σε συνέχεια του ΦΕΚ 1872/Β΄/8.5.2021 **ξεκινάει η Πρακτική Άσκηση για όσους:**

α) ήταν σε αναστολή από 6/11/2020 ή

β) πραγματοποιούν πρακτική εξ αποστάσεως ή

γ) πληρούν τις προϋποθέσεις για έναρξη πρακτικής άσκησης και επιθυμούν να ξεκινήσουν

Με απόφαση της Συνέλευσης του τμήματος **η πρακτική άσκηση θα μπορεί να πραγματοποιείται δια ζώσης ή εξ αποστάσεως.** Οι αιτήσεις για την εξ αποστάσεως πρακτική άσκηση **θα εξετάζονται κατά περίπτωση** από το Τμήμα.

Καλούνται οι φοιτητές να διαβάσουν **ΠΡΟΣΕΚΤΙΚΑ** τις παρακάτω οδηγίες πριν την συμπλήρωση των σχετικών εντύπων.

Τα παρακάτω έντυπα αποστέλλονται **ηλεκτρονικά στη διεύθυνση της γραμματείας (**[**secretariat-bat@hmu.gr**](mailto:secretariat-bat@hmu.gr)**) τουλάχιστον πέντε εργάσιμες ημέρες πριν την επιθυμητή ημερομηνία έναρξης. Ειδικότερα:**

|  |
| --- |
| 1. Φοιτητές σε ανατολή που ενδιαφέρονται να  **ΣΥΝΕΧΙΣΟΥΝ την πρακτική τους άσκησης στον ΙΔΙΟ ΦΟΡΕΑ (δια ζώσης / εξ αποστάσεως)** θα πρέπει να στείλουν εκ νέου τα παρακάτω έντυπα: 2. Αίτηση έναρξης Πρακτικής Άσκησης 3. Βεβαίωση Αποδοχής από το Φορέα Απασχόλησης για το υπολειπόμενο διάστημα (βεβαίωση Νο1) 4. Σύμβαση Εργασίας με το υπολειπόμενο διάστημα μέχρι την ολοκλήρωση της πρακτικής (υπογεγραμμένο από το φορέα απασχόλησης και από τον/την φοιτητή/τρια). |
| 1. Φοιτητές σε αναστολή που **ΣΥΝΕΧΙΖΟΥΝ την πρακτική τους άσκηση σε ΔΙΑΦΟΡΕΤΙΚΟ ΦΟΡΕΑ δια ζώσης ή εξ αποστάσεως από αυτόν που είχαν ξεκινήσει** θα πρέπει να στείλουν: 2. Αίτηση έναρξης Πρακτικής Άσκησης 3. Βεβαίωση για το διάστημα που πραγματοποιήθηκε η πρακτική από τον **προηγούμενο Φορέα Απασχόλησης** (βεβαίωση Νο 2) 4. Βεβαίωση Αποδοχής από το **Νέο Φορέα Απασχόλησης** για το υπολειπόμενο διάστημα (βεβαίωση Νο 3) 5. Σύμβαση Εργασίας με το υπολειπόμενο διάστημα μέχρι την ολοκλήρωση της πρακτικής (υπογεγραμμένο από το φορέα απασχόλησης και από τον/την φοιτητή/τρια). |
| 1. **Φοιτητές που ΞΕΚΙΝΟΥΝ την πρακτική τους άσκηση δια ζώσης ή εξ αποστάσεως το εαρινό εξάμηνο** αποστέλλουν τα παρακάτω έντυπα: 2. Αίτηση έναρξης Πρακτικής Άσκησης 3. Βεβαίωση Αποδοχής από το Φορέα Απασχόλησης (βεβαίωση Νο 4) 4. Σύμβαση Εργασίας (υπογεγραμμένο από το φορέα απασχόλησης και από τον/την φοιτητή/τρια). |

**Όταν η γραμματεία θα έχει ολοκληρώσει την διεκπεραίωση των σχετικών εγγράφων για την πρακτική άσκηση, αυτά θα αποστέλλονται ηλεκτρονικά στην ηλεκτρονική διεύθυνση των φοιτητών ενώ το ΒΙΒΛΙΟ ΠΡΑΚΤΙΚΗΣ ΑΣΚΗΣΗΣ θα στέλνεται με ταχυδρομείο στην δ/νση που θα αναγράφεται στην αίτηση του φοιτητή.**

**ΠΡΟΣΟΧΗ:** Για όλους τους φοιτητές που θα πραγματοποιήσουν πρακτική άσκηση δια ζώσης είναι υποχρεωτική η διενέργεια αυτοδιαγνωστικού ελέγχου (self test) νόσησης από τον κορωνοϊό COVID-19 και η δήλωση αποτελέσματος σύμφωνα με το ΦΕΚ 1866/Β΄/7.5.2021 (επισυνάπτεται).